Foto: Kun.uz Ramazon hayiti munosabati bilan barcha xodimlar ketma-ket 3 kun dam olishi mumkin. Bu haqda Davlat xizmatini rivojlantirish agentligi xabar berdi. Qayd etilishicha, 5 kunlik ish haftasida ishlaydigan xodimlar uchun dam olish kunlari: 22 aprel — shanba;  23 aprel — yakshanba;  24 aprel — dushanba (ko‘chirilgan dam olish). Ya’ni 5 kun ishlovchilar uchun dushanba kuni dam, 29 aprel — shanba esa ish kuni bo‘ladi. Agar 22 aprel — shanba O‘zbekiston Musulmonlari idorasi ulamolari xulosasi asosida O‘zbekistonda Ramazon hayitining 1-kuni sifatida belgilansa, 21 aprel — juma kuni kundalik ish (smena) muddati barcha xodimlar uchun kamida 1 soatga qisqartiriladi.